Pilar Mendibil

Pilar Mendibil, Pilon goitizenaz ere ezaguna (Donostia, 1965) militante feminista eta lesbiana euskalduna da.

 Bizitzako urratsak 
Zenbait mugimendu aktibistatan parte hartu izan du: Donostiako Emakumeen Asanbladan, Gipuzkoako Lesbiana Feministen Kolektiboan. 2015ean, Donostiako udal hauteskundeetan, Plaz! hautagaitza feministan parte hartu zuen, eta feministak arloka batzeko saiakeran aritu da (Eragingune Feminista).

1983an Errenterian egindako Euskal Herriko Lesbianen I. Topaketen antolakuntzan jardun zuen. 

 Lan profesionala 
Euskaldunon Egunkariaren sorreran parte hartu zuen, non produkzio alorrean eta kudeaketa-burua izateko ardura zuen. 2003ko polizien operazioan zuzendaritza-taldearen kidea zen eta Egunkaria itxi ondoren Egunero eta Berria egunkarietan jarraitu zuen lanean.

 Lesbianen ikusgaitasuna 
Zamalbiden (Errenteria) egin zuten Euskadiko lehen lesbiana feministen topaketak 1983an, mugimendu feministaren barruan taldeak sortzea erabakiz. Bizkaian, Gipuzkoan, Araban eta Nafarroan kolektiboak sortu ziren, koordinakunde bateratu batekin lan egiteko. Oraindik lesbianen ikusgaitasuna konpondu gabeko auzia dela dio, eta feminismo lesbianoaren defendatzaile gisa EHGAM elkartearekin lotuta dago.

 Erreferentziak 

Kategoria:Donostiarrak
Kategoria:Euskaldunon Egunkariako langileak
Kategoria:LGBT ekintzaileak
Kategoria:Euskal Herriko feministak
Kategoria:Euskal Herriko LGBT pertsonak